Maria Cristina Borboikoa eta Borboikoa

**María Cristina Borboikoa eta Borboi-Bi Sizilietakoa** (Madrilgo Errege Jauregia, Espainia, 1833ko ekainaren 5a – Madril, 1902ko urtarrilaren 19a) Espainiako infanta izan zen, " *Infanta Leloa*" izenez ezaguna, bere argi intelektual urriarengatik. Sebastian Gabriel Borboikoarekin ezkondu zen.

## Bizitza 
### Familia 
1833. urtean jaio zen Madrilgo Errege Jauregian. Jaio zen egun berean, arratsaldeko ordu batean, bataiatu zuten, besteak beste, Maria, Cristina eta Isabel izenekin. 

Maria Cristina Borboiko Francisco de Paula espainiar infantearen eta bere lehen emaztearen, Luisa Carlota Borboi-Bi Sizilietakoaren, alaba zen. Gainera, Francisco de Paula emaztearen osaba zen. Francisco de Paula Espainiako Karlos IV.a Borboikoaren eta Maria Luisa Parmakoaren seme gazteena zen. Luisa Carlota andrea Frantzisko I.a Bi Sizilietako erregearen eta bere ezkontide Maria Isabel Borboikoaren alaba zen, Karlos IV.aren eta Maria Luisa Parmakoaren alaba.

Maria Cristina andrea hamaika seme-alabetatik hamargarrena izan zen. Bere neba-ahizpen artean Enrike Borboikoa haur polemikoa eta Frantzisko Asiskoa Borboiko errege ezkontidea, Elisabet II.a Borboiko erreginaren senarra, zeuden.

### Ezkontza 
Maria Cristina 1860. urteko azaroaren 19an ezkondu zen Sebastian Gabriel Borboiko eta Bragantzako infante espainiarrarekin, hura baino hogeita bi urte zaharragoa. Sebastian Gabriel infantearen eta Espainiako Koroaren arteko adiskidetze-zeinuan egin zen ezkontza. Koroarekin gerra karlistetan borrokatu zen. 

### Ondorengoak 
Guztira bost seme-alaba izan zituzten:

* Francisco María Borboikoa eta Borboikoa (1861-1923), Marchenako Dukeak 1885ean sortua. Ondorengoak izan zituen.
* Pedro de Alcántara Borboikoa eta Borboikoa  (1862-1892), Duque de Dúrcal 1885ean sortua. Seme-alabak izan zituen.
* Luis de Jesus Borboikoa eta Borboikoa (1864-1889), Ansolako Dukeak 1887. urtean sortua. Ondorengoak izan zituen.
* Alfontso Maria Borboikoa eta Borboikoa (1866-1934); ez zuen eskaini zitzaion noblezia titulua onartu, eta familia girotik aldenduta bizi izan zen. Espainiako Bigarren Errepublikan ez zen erbesteratu eta Madrilen hil zen. Ezkondu zen, baina ez zuen ondorengorik izan.
* Gabriel Borboikoa eta Borboikoa (1869-1889). Gor-mutua, ezkongabea eta ondorengorik gabea.

Tronutik hurbil egon arren eta erregeekin lotura estua izan arren, Maria Cristina infantaren seme-alabetako inork ez zuen Espainiako infante titulua jaso.

### Azken urteak 
1868. urtean monarkia eraitsi ostean, Sebastián Gabriel Borboikoaren familiak Espainia utzi eta Frantzian babestu behar izan zuen; hantxe hil zen infanta, Pauen, 1875. urtean. Bere semeak Espainiako Koroak hazi zituen, infantak ezin zituela hazi uste baitzuten, buruko ahultasunarengatik. Maria Cristina andrea Espainiara itzuli zen, eta lasai bizi izan zen 1902. urtean Madrilen hil zen arte. San Lorenzo de El Escorialen dago lurperatuta.

## Aginduak 
* 1833. urteko ekainaren 13a: Maria Luisa Erreginaren Dama Nobleen Ordenakoa.

## Erreferentziak 
## Bibliografia 
*  Mateos Sáinz de Medrano, Ricardo (1996). *Los desconocidos Infantes de España*. Madril: Thassalia. ISBN  8482370545. 

*  Iglesias Sancho, Jonatan; Mateos Sáinz de Medrano, Ricardo (2021). *Las cuñadas de Isabel II, las infantas más raras que ha dado España*. Madrild: Insólitas argitaletxea. ISBN 978-8412103717. 
## Kanpo estekak